*****

ΚΑΝΟΝΙΣΜΟΣ (ΕΟΚ) αριθ. 3713/88 ΤΗΣ ΕΠΙΤΡΟΠΗΣ

της 28ης Νοεμβρίου 1988

που τροποποιεί, για την περίοδο 1988/89, τον κανονισμό (ΕΟΚ) αριθ. 989/86 για λεπτομέρειες εφαρμογής του περιορισμού της ενίσχυσης μεταποίησης σε ορισμένες ποσότητες πορτοκαλιών και λεμονιών στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποίησης ορισμένων ποικιλιών πορτοκαλιών (1), όπως τροποποιήθηκε τελευταία από τον κανονισμό (ΕΟΚ) αριθ. 2241/88 (2), και ιδίως το άρθρο 3 παράγραφος 2,

τον κανονισμό (ΕΟΚ) αριθ. 460/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής της πράξεως προσχώρησης της Ισπανίας και της Πορτογαλίας όσον αφορά τη μεταποίηση των πορτοκαλιών και των λεμονιών (3), και ιδίως το άρθρο 2,

Εκτιμώντας:

ότι το άρθρο 119 παράγραφος 4 της πράξης προσχώρησης περιορίζει, κατά τη διάρκεια των τεσσάρων πρώτων περιόδων μετά την προσχώρηση, τις ποσότητες των πορτοκαλιών και των λεμονιών που μπορούν να επωφεληθούν της ενισχύσεως μεταποιήσεως στην Ισπανία·

ότι ο κανονισμός (ΕΟΚ) αριθ. 3391/87 του Συμβουλίου της 9ης Νοεμβρίου 1987 όσον αφορά τα ειδικά μέτρα για τη μεταποίηση ορισμένων ποικιλιών πορτοκαλιών (4), όπως τροποποιήθηκε από τον κανονισμό (ΕΟΚ) αριθ. 2241/88, έχει επεκτείνει το πλεονέκτημα του εν λόγω καθεστώτος της ενισχύσεως μεταποιήσεως για τις περιόδους 1987/88 και 1988/89 στην Ισπανία στα πορτοκάλια των ποικιλιών cadenera, castellana, και macetera·

ότι, για να επιτραπεί η δίκαιη κατανομή των ποσοτήτων μεταξύ των μεταποιητών και η χορήγηση ορισμένης ποσότητας στους νέους μεταποιητές, πρέπει να προβλεφθεί η διαβίβαση, εκ μέρους των μεταποιητών, συμπληρωματικών πληροφοριακών στοιχείων από εκείνα που προβλέπονται στον κανονισμό (ΕΟΚ) αριθ. 1562/85 της Επιτροπής της 7ης Ιουνίου 1985 περί λεπτομερειών εφαρμογής των μέτρων που αποσκοπούν στην προώθηση της μεταποιήσεως των πορτοκαλιών και την εμπορία των μεταποιημένων προϊόντων με βάση τα λεμόνια (5), όπως τροποποιήθηκε τελευταία από τον κανονισμό (ΕΟΚ) αριθ. 1715/86 (6)· ότι πρέπει, για το σκοπό αυτό, να ενημερωθεί κατάλληλα ο κανονισμός (ΕΟΚ) αριθ. 989/86 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3525/87 (8)· ότι πρέπει να ληφθούν υπόψη ως περίοδος αναφοράς για την περίοδο 1988/89 οι ισπανικές περίοδοι 1985/86, 1986/87 και 1987/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 989/86, η παράγραφος 1 αντικαθίσταται από το ακόλουθο κείμενο:

«1. Για την περίοδο 1988/89, οι μεταποιητές που είναι εγκατεστημένοι στην Ισπανία ανακοινώνουν το αργότερο την 1η Ιανουαρίου 1989 στον οργανισμό που ορίζεται από τις ισπανικές αρχές για κάθε μήνα από τις περιόδους 1985/86, 1986/87 και 1987/88 τα ακόλουθα στοιχεία:

α) την ολική ποσότητα των νωπών πορτοκαλιών της ποικιλίας bianca commune που έχει χρησιμοποιηθεί, καθώς και τη ληφθείσα ποσότητα των τελικών προϊόντων, εκφρασμένη σε καθαρό βάρος·

β) την ολική ποσότητα των νωπών πορτοκαλιών των αιματόσαρκων ποικιλιών που έχει χρησιμοποιηθεί καθώς και τη ληφθείσα ποσότητα των τελικών προϊόντων, εκφρασμένη σε καθαρό βάρος·

γ) τις ολικές ποσότητες των νωπών πορτοκαλιών καθεμιάς από τις ποικιλίες cadenera, castellana, και macetera που έχει χρησιμοποιηθεί καθώς και τη ληφθείσα ποσότητα των τελικών προϊόντων, εκφρασμένη σε καθαρό βάρος.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκων Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Νοεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 324 της 27. 12. 1969, σ. 21.

(2) ΕΕ αριθ. L 198 της 26. 7. 1988, σ. 11.

(3) ΕΕ αριθ. L 53 της 1. 3. 1986, σ. 14.

(4) ΕΕ αριθ. L 323 της 13. 11. 1987, σ. 2.

(5) ΕΕ αριθ. L 152 της 11. 6. 1985, σ. 5.

(6) ΕΕ αριθ. L 149 της 3. 6. 1986, σ. 19.

(7) ΕΕ αριθ. L 90 της 5. 4. 1986, σ. 33.

(8) ΕΕ αριθ. L 335 της 25. 11. 1987, σ. 15.